mõnikord mõni asi vihastab - kui satud kokku millegagi, mis on lihtsalt nõme ja loll.  näiteks nüüd hapukurgi kõrgajal Äripäeva algatatud ning Postimehe ja Kana 2 poolt üles võetud teema (Postimehes isegi juhtkirja tasemel), nagu raisataks jubedalt Kulka raha, andes näitlejatele raha välismaasõitudeks - Kulka toetavat turismireise. ilma süvenemata, miks näitlejaile seda vaja on, kuidas käib Kulkas otsustamine (seda teeb ju ikkagi asjatundjate kogu), noppides välja teiste kultuurialade esindajate lauseid, mida saab näitlejate vastu pöörata, mõtlemata selle üle, mille poolest erineb kunstniku  ja tavainimese kogemusvõime reisil (sellest rääkida tähendaks ju keskmist lehelugejat solvata) jne. Postimehe juhtkiri on muidugi demagoogia supernäide - Kulkast raha küsijad oleks nagu süüdi, et need, kes raha ei küsi, seda sealt ka ei saa; teemale tuuakse toetuseks veel otsene vale, et Kulka ei toeta kultuuriajakirjandust; esitatakse väide, et "Kuid ka kultuuritegelased on inimesed, ja nii nagu iga organisatsiooni maailmas, tabab seda mandumine" jms. väga lihtne on konstrueerida ilma argumentideta tekst, mille sisuks on "seal on midagi mäda". õnneks on Toompere, Toomas Väljataga ja Kaarel Tarand teinud asjakohaseid vastukommentaare - aga ega leht ei hakka ju Väljataga kommentaari peale ometi oma valeväiteid põhitekstis korrigeerima. vastikuim asja juures on, et Postimees tegi kohe oma demagoogia põhjal ka päeva küsitluse, kus üle kolmveerandi inimestest arvas, et ei peaks jah näitlejatele välismaasõitudeks raha andma. istugu aga muudkui oma teatris ja ärgu kogegu midagi. samahästi võiks öelda, milleks teadlasel on vaja uusi raamatuid osta, tal ju niigi riiul juba lookas. selliseid asju lugedes mõtled, kas see ongi see inimmaterjal, millest tahetakse "kodanikuühiskonda" tekitada? "rahvas" "arvab" - naeruväärne.  ja oleks veel mingid hiigelsummad - nt 7000 krooni näkku andekate näitlejate esmakordse Pariisi-kogemuse jaoks. imelik on, et kui kokkuhoiujutud on õhus, siis jäävad ette ikkagi kultuurile eraldatavad väikesed summad, mitte nt otseselt ärimaailma  kuuluvale spordile riigi poolt antavad summad. (sellest veel jäledam on muidugi see, et õhukest riiki peavad varsti kinni maksma hakkama koolilapsed oma tühjade kõhtudega. eesti pereisa aga saab pärast Eesti populaarseima uudistesaate - milline eufemism - "Reporteri" vaatamist öelda ilma koolilõunata koolist koju tulevale lapsele ning oma rohtusid mitte välja osta jõudvale emale: "selles on süüdi need pagana näitlejad, kes meie raha eest väljamaal päevitamas ja bordellis käivad.")  kui see lind seal  pildil arvab, et ta saab nüüd kõhu täis, eksib ta rängalt. või kes teab, äkki ta ongi harjunud ainult vatti sööma - siis jumal temaga.     . the saga continues - tänases Postimehes on probleemiks juba kirjanike arvutid ning Õhtulehes erinevad juubelitoetused. ja kultuuriinimeste üksteise vastu väljamängimine on päris hästi õnnestunud.     . eile õhtul oli TV3 uudistes muusika sihtkapitali juhi Olav Ehala kommentaar asjale - enam-vähem nii ja naa, jäi mulje (uudislõik oli muidugi kokku monteeritud nagu meelelahutussaatele kohane, varjatud kaameraga klatshijuttu ka sekka; vt siit). tänases Postimehes on Toompere oma kommentaari artikliks arendanud; Äripäev jätkab üksikjuhtumitega, Kangurite Pariisi-käik on võetud luubi alla (teemat peegeldab omakorda Õhtuleht), lisaks nupp sellest, et Täär pole aruannet esitanud. On näha, et Äripäeva ajakirjanikud on Kulka dokumentatsiooniga tutvumas käinud. Äripäevas ka Riigikogu kultuurikomisjoni juhi Kreitzbergi  intervjuu lugejatele, kus on nt lause "Kultuurkapitali Nõukogu on plaani võtnud Eesti Kultuurkapitali Seaduse muutmise ettepaneku tegemise käesoleval aastal. Loodan, et tema seni üsna hägused ülesanded saavad oluliselt täpsustatud" ja minister Jänese kohta: "Kindlasti on ta praegu väga tugevasti seotud eelarve kärbete tegemisega, mis üsna valusalt tabab ka kultuurivaldkonda. Usun, et Kultuurkapitali Nõukogu esimehena kiirustab ta tagant muudatuste tegemist Eesti Kultuurkapitali Seadusesse." ja nagu tellitult ka seos koolilõunatega: "Et kraane kinni keerata on vaja sedust muuta. Ses mõttes on kulka palju paremini kaitstud kui koolilaste prii lõuna, mille rahastamist saab vähendada seadust muutmata."  nii et asi hakkab vist klaaruma, ongi ilmselt avaliku arvamuse masseerimine kultuuri rahastamise muutmiseks. no toreon, toreon.  oma blogides kirjutavad sel teemal ka  Wimberg ja Mart Kase.     .  Märt Väljataga saatis Kirjanike Liidu listi järgneva teksti, mida võib edasi levitada.